b'\n_START_ARTICLE_\nFausto Coppi\n_START_PARAGRAPH_\nAngelo Fausto Coppi, (15. rujna 1919., Castellania, Alessandria - 2. sije\xc4\x8dnja 1960., Tortona, Alessandria), bio je talijanski cestovni biciklist, koji je pet puta pobijedio na Giro d\'Italia (1940., 1947., 1949., 1952. i 1953.), dva puta na Tour de France (1949. i 1952.), a svjetsko prvenstvo je osvojio jednom 1953. godine. Uz ove uspjehe, Fausto Coppi, pobjedio je pet puta na utrci Giro di Lombardia (1946., 1947., 1948., 1949. i 1954.), tri puta na utrci Milano - San Remo, te na utrci "Paris-Roubaix" i La Fl\xc3\xa8che Wallonne (Valonska strijela)._NEWLINE_Coppi dr\xc5\xbei rekord (zajedno sa Alfredo Binda i Eddy Merckx) sa pet pobjeda na Giro d\'Italia, te je prvi koji je iste godine osvojio Giro d\'Italia i Tour de France, a to mu je po\xc5\xa1lo za rukom 1949. i 1952.'